1. ปัจจัยความเสี่ยง

ปัจจัยความเสี่ยงที่อาจจะกระทบต่อผลการดำเนินงานของบริษัทอย่างมีนัยสำคัญ มีดังต่อไปนี้

1.  ความเสี่ยงจากการขาดแคลนวัตถุดิบ

1.1 วัตถุดิบนำเข้าเพื่อใช้ในอุตสาหกรรมแก้ว

ทรายและสายแร่ต่าง ๆ เป็นวัตถุดิบหลักในการผลิตแก้วของบริษัท อุตสาหกรรมทำ
เครื่องแก้วไทย จำกัด (มหาชน) ซึ่งทรัพยากรธรรมชาติเหล่านี้มีโอกาสที่จะหายากขึ้นและจะหมดไป
ในที่สุด ราคาของวัตถุดิบในการผลิตแก้วจึงมีแนวโน้มที่จะขยับตัวสูงขึ้นอย่างต่อเนื่อง

1.2 เยื่อกระดาษ

บริษัท เบอร์ลี่ ยุคเกอร์ เซลล็อกซ์
ใช้วัตถุดิบหลักคือเยื่อกระดาษซึ่งอาจมีการขาดแคลนในบางเวลาประกอบกับความผันผวนของค่าเงินตรา
ส่งผลกระทบต่อต้นทุนการผลิต รายได้และกำไร เมื่อมีการปรับราคายอดขายจะลดลง
โดยลูกค้าหันไปซื้อสินค้าของคู่แข่งที่ยังไม่มีการปรับราคาทันที
ส่งผลกระทบต่อส่วนแบ่งการตลาดของบริษัทด้วย
บริษัทมีนโยบายและมาตรการป้องกันการขาดแคลนวัตถุดิบ โดยรักษาระดับวัตถุดิบคงคลังในช่วง 75
วัน อย่างสม่ำเสมอ จัดทำแผนการผลิตล่วงหน้าเพื่อให้การจัดหาวัตถุดิบไม่สะดุดหรือหยุดชะงัก
มีการสำรวจตลาด การลดความเสี่ยงใช้วิธีการแจ้งยืนยันราคาล่วงหน้า 75 วัน
ใช้ราคาคงที่ในการจัดซื้อวัตถุดิบทั้งปริมาณและราคา ณ วันที่สั่งซื้อ
สำรวจความต้องการของผู้บริโภคและติดตามสถานการณ์ราคาเยื่อกระดาษของตลาดโลกอย่างต่อเนื่อง
แผนงานจะมีการปรับเปลี่ยนให้ทันต่อสถานการณ์ปัจจุบันในลักษณะ Rolling Plan

1.3 หัวมันฝรั่ง

บริษัท เบอร์ลี่ ยุคเกอร์ ฟู้ดส์ จำกัด ประสบกับสถานการณ์ขาดแคลนวัตถุดิบเช่นเดียวกับ
ปีที่ผ่านมา บริษัทต้องใช้หัวพันธุ์มันฝรั่งซึ่งนำเข้าจากต่างประเทศมาส่งเสริมให้เกษตรกรไทยทำการ
เพาะปลูกในประเทศ และรับซื้อผลผลิตมันฝรั่งสดจากเกษตรกรที่ร่วมโครงการ
มันฝรั่งเป็นพืชเกษตรที่มีความเปราะบางต่อสภาวะอากาศและโรคพืช
ซึ่งมีผลกระทบโดยตรงต่อผลผลิตต่อไร่ในแต่ละฤดูกาล
เพาะปลูก อันจะมีผลกระทบต่อเนื่องต่อราคาต้นทุนมันฝรั่ง รวมถึงบัญชีลูกหนี้เกษตรกรอีกด้วย
หากราคาวัตถุดิบสูงขึ้นหรือขาดแคลน ก็จะส่งผลกระทบต่อรายได้และกำไรของบริษัท
บริษัทได้มีมาตรการป้องกัน
โดยการขยายพื้นที่การเพาะปลูกให้มีการกระจายตัวในวงกว้างเพื่อกระจายความเสี่ยงของพื้นที่เมื่อเกิดการแปรปรวนของสภาพดินฟ้าอากาศ
ในปี 2546 บริษัทได้นำเข้ามันฝรั่งสดมาใช้ในการผลิตช่วงปลายปีเพื่อบรรเทาความขาดแคลน

1.4 เหล็ก

วัตถุดิบสำคัญในการประกอบธุรกิจผลิตโครงสร้างเหล็กเพื่อการสื่อสารโทรคมนาคมและสายส่งไฟฟ้าแรงสูงของบริษัท
ไทย-สแกนดิค สตีล จำกัด คือเหล็กฉากและเหล็กแผ่นคุณภาพดีซึ่งมีผู้ผลิต
ภายในประเทศน้อยราย
ในขณะที่การนำเข้ายังคงต้องผ่านขั้นตอนของสำนักงานมาตรฐานอุตสาหกรรม
ที่ไม่สามารถกำหนดเวลาได้แน่นอน ดังนั้น
บริษัทจึงขาดอำนาจต่อรองในเงื่อนไขและราคาของวัตถุดิบ
ที่ซื้อจากผู้ผลิตภายในประเทศ

2. ความเสี่ยงด้านเทคโนโลยี

การที่บริษัท อุตสาหกรรมทำเครื่องแก้วไทย จำกัด (มหาชน)
ได้ทำข้อตกลงรับความช่วยเหลือทางเทคโนโลยี
การซื้อเครื่องจักรและอะไหล่ตลอดจนบริการจากบริษัท เอซีไอ และบริษัท โอไอ
หากมีปัญหาเกิดขึ้นกับสองบริษัทดังกล่าว ความช่วยเหลือและบริการต่าง ๆ
ต้องหยุดชะงักไปชั่วคราวจนกว่าบริษัทจะสามารถแสวงหาความช่วยเหลือและบริการได้จากแหล่งอื่น
ซึ่งจะมีผลกระทบต่อการผลิตของบริษัทในระยะหนึ่งอย่างแน่นอน

3. ความเสี่ยงจากการที่ผู้ผลิตจะมาจัดตั้งบริษัทเพื่อผลิตและจัดจำหน่ายเองในประเทศไทย

บริษัท บีเจซี เทรดดิ้ง จำกัด บริษัท เบอร์ลี่ ยุคเกอร์ สเปเชียลตี้ส์ จำกัด และบริษัท บีเจซี
เอ็นจิเนียริ่ง จำกัด ดำเนินธุรกิจการนำเข้าสินค้าจากต่างประเทศ
การที่ค่าแรงงานในภูมิภาคเอเซียต่ำ
เปรียบเทียบกับประเทศอุตสาหกรรมในทวีปยุโรปและสหรัฐอเมริกา และหากตลาดและความต้องการ
ในสินค้าขยายตัวและมีปริมาณสูงพอ ผู้ผลิตสินค้าต่างประเทศเหล่านั้นมีแนวโน้มที่จะมาลงทุนใน
ประเทศไทยและประเทศอื่นในภูมิภาคนี้ เพื่อผลิตและ/หรือจัดจำหน่ายเองในประเทศไทย